Hljóðbókin er um sautján klukkustundir í hlustun . Theódór Friðriksson ( 1876 - 1948 ) rithöfundur var eitt af undrabörnum íslenskrar menningarsögu . Sjálfsævisaga hans Í verum kom út í tveim bindum árið 1941 og varð þegar í stað þekkt um allt land , lesin af ungum og gömlum , og dáð af öllum sem kunnu að meta vel sagða sögu á auðugu og hressilegu máli . Annálaður frásagnarmaður úr röðum íslenskrar alþýðu rekur hér ævi sína . Theódór var mjög á faraldsfæti um dagana og má ætla að hann hafi kunnað flest handtök sem að gagni máttu koma um hans daga . Afburða skemmtileg og opinská saga er meðal þess sem sagt hefur verið um bók hans Í verum .